Document ID: 32013R0463

32013R0463
L 134/1
SLUŽBENI LIST EUROPSKE UNIJE
UREDBA KOMISIJE (EU) br. 463/2013
od 17. svibnja 2013.
o izmjeni Uredbe (EZ) br. 2003/2003 Europskog parlamenta i Vijeća o gnojivima u svrhu prilagodbe njenih priloga I., II. i IV. tehničkom napretku
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 2003/2003 Europskog parlamenta i Vijeća od 13. listopada 2003. o gnojivima (1), a posebno njezin članak 31. stavke 1. i 2.,
budući da:
(1)
Riječ „kainit” koristila se u tablici A.3. Priloga I. Uredbi (EZ) br. 2003/2003 kao oznaka tipa gnojiva za sirovu kalijevu sol. Riječ kainit danas se povezuje samo uz jednu posebnu sirovu kalijevu sol, što dovodi do mogućeg ograničenja u trgovini za proizvođače koji žele na tržište staviti druge izvore kalijeve soli. Da bi se onemogućilo to ograničenje i time omogućio pristup širem rasponu kalijevih soli poljoprivrednicima u svim državama članicama, trebalo bi upotrebljavati oznake tipa za te stavke koje bi bile više generičke za te tipove gnojiva, a upućivanja na kainit trebalo bi na odgovarajući način prilagoditi. Trebalo bi odobriti prijelazno razdoblje proizvođačima sirovih kalijevih soli za prilagođavanje označivanja novim pravilima.
(2)
Lignosulfonska kiselina je složeni materijal dobiven iz različitih izvora drva. Budući da je trgovački dostupno mnoštvo različitih stupnjeva kvalitete, važno je prilagoditi tehničkom napretku zahtjeve kvalitete s kojima proizvodi moraju biti sukladni da bi se stavili na tržište kao EZ gnojivo.
(3)
Vapneni materijali, poznati i kao vapnena gnojiva, smanjuju kiselost tla i time mogu osigurati hranjive tvari magnezij ili kalcij ili oboje. Proizvođači vapnenih materijala suočeni su s raznovrsnim nacionalnim pravilima što dovodi do iskrivljavanja unutarnjeg tržišta. Vapneni materijali bi stoga trebali biti dodani tipovima gnojiva opisanima u Prilogu I. Uredbi (EZ) br. 2003/2003 da bi se njima moglo slobodno prometovati unutar unutarnjeg tržišta. Stoga je Europski odbor za normizaciju (CEN) razvio EN norme za metode analize vapnenih materijala. Da bi sukladnost s tim normama postala obavezna, trebalo bi ih uključiti u Prilog IV. Uredbi (EZ) br. 2003/2003 utvrđujući metode uzorkovanja i analize.
(4)
Trebalo bi odobriti prijelazno razdoblje da bi se osiguralo da proizvođači vapnenih materijala dobiju vrijeme za prilagodbu novim EN normama.
(5)
Prilog II. Uredbi (EZ) br. 2003/2003 utvrđuje dopuštena odstupanja s obzirom na deklarirani udjel hranjivih tvari. Prilog II. trebalo bi izmijeniti tako da uključi dopuštena odstupanja za vapnene materijale.
(6)
Uredba (EZ) br. 2003/2003 zahtijeva kontrolu EZ gnojiva u skladu s metodama uzorkovanja i analize utvrđenima u njenom Prilogu IV. Međutim, neke od tih metoda nisu međunarodno priznate i trebalo bi ih zamijeniti EN normama koje je nedavno razvio Europski odbor za normizaciju.
(7)
Uredbu (EZ) br. 2003/2003 trebalo bi stoga na odgovarajući način izmijeniti.
(8)
Mjere predviđene u ovoj Uredbi u skladu su s mišljenjem Odbora uspostavljenog člankom 32. Uredbe (EZ) br. 2003/2003,
DONIJELA JE OVU UREDBU:
Članak 1.
Izmjene
1. Prilog I. Uredbi (EZ) br. 2003/2003 mijenja se u skladu s Prilogom I. ovoj Uredbi.
2. Prilog II. Uredbi (EZ) br. 2003/2003 mijenja se u skladu s Prilogom II. ovoj Uredbi.
3. Prilog IV. Uredbi (EZ) br. 2003/2003 mijenja se u skladu s Prilogom III. ovoj Uredbi.
Članak 2.
Prijelazne odredbe
Odstupajući od drugog stavka članka 3., proizvođači mogu primjenjivati odredbe iz Priloga I. točke (1) do 7. prosinca 2014.
Članak 3.
Stupanje na snagu
1. Ova Uredba stupa na snagu dvadesetog dana od dana objave u Službenom listu Europske unije.
2. Prilog I. točka (1) primjenjuje se od 7. prosinca 2014.
3. Prilog I. točka (3), Prilog II. točka (2) i Prilog III. točka (4) primjenjuju se od 7. lipnja 2014.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellessu 17. svibnja 2013.

Labels: 7
3
6